Τα θαλάσσια κήτη που υπάρχουν στην Κύπρο (εικόνες)

Πέντε είδη κητώδη, φάλαινες και δελφίνια έχουν επιβεβαιωθεί οπτικά στα θαλάσσια ύδατα της Κυπριακής Δημοκρατίας κατά τη διάρκεια του ερευνητικού μέρους της ακουστικής και οπτικής επιστημονικής έρευνας για κητώδη που διενήργησε το Τμήμα Αλιείας και Θαλασσίων Ερευνών του Υπουργείου Γεωργίας, Αγροτικής Ανάπτυξης και Περιβάλλοντος.





Ανακοίνωση του Τμήματος Αλιείας αναφέρει ότι τα είδη που έχουν επιβεβαιωθεί οπτικά στην εν λόγω έρευνα είναι η φάλαινα φυσητήρας (, το ζωνοδέλφινο (), το σταχτοδέλφινο (), το στενόρυγχο δελφίνι () και το ρινοδέλφινο ().Κύριος στόχος της έρευνας είναι η συλλογή πληροφοριών για κητώδη που συναντώνται στα θαλάσσια ύδατα της Κυπριακής Δημοκρατίας και επιπλέον εντοπισμό του είδους φάλαινας φυσητήρα (Physeter macrocephalus), ιδιαίτερα για το μέγεθος των πληθυσμών όλων των ειδών και την εκτίμηση της γεωγραφικής διανομής τους, την αναγνώριση κρίσιμων περιοχών και οικοτόπων και αναγνώριση των κύριων απειλών και πιέσεων σε αυτά.

Physeter Macrocephalus



Επιπρόσθετα το έργο έχει στόχο την διεξαγωγή οπτικής και ακουστικής έρευνας στα θαλάσσια ύδατα της Κύπρου, με οπτική παρακολούθηση και καταγραφές ήχων μέσης συχνότητας σε συγκεκριμένες περιοχές για την εκτίμηση της διανομής και αφθονίας των κητωδών και επιπλέον, καταγραφή ήχων υψηλότερης συχνότητας με σκοπό τον εντοπισμό Ζιφιού (Ziphius cavirostris).

Stenella coeruleoalba



Στο σύνολο του έργου διάρκειας ενός έτους έγιναν τρεις ερευνητικές δραστηριότητες (Αύγουστος 2016, Οκτώβριος 2016 και Μάιος 2017) έτσι ώστε να καλύψει την εποχικότητα ενός έτους ενώ οι έρευνες επεκτάθηκαν σε μια περιοχή δυτικά και νότια της Κύπρου μέχρι τα πενήντα ναυτικά μίλια.

Grampus griseus

Σύμφωνα με την ανακοίνωση «είναι η πρώτη έρευνα που έγινε εξ’ ολοκλήρου από την Κυπριακή Δημοκρατία.



Τα ευρήματα της έρευνας αυτής θα δημοσιοποιηθούν και αναμένεται να βοηθήσουν την επιστημονική κοινότητα για συμπλήρωση των κενών γνώσης που υπάρχουν για τα κητώδη, ιδιαίτερα στην ευρύτερη περιοχή της ανατολικής Μεσογείου, ενισχύοντας έτσι τις προσπάθειες που γίνονται για την προστασία και διατήρηση των ειδών αυτών.

Steno bredanensis





Η έρευνα πραγματοποιήθηκε με κατάλληλο σκάφος στη θάλασσα, ώστε να πληροί τις τεχνικές προδιαγραφές του έργου, με χωρητικότητα μέχρι και 10 ατόμων, όπου συμμετείχαν ειδικοί επιστήμονες και άλλο προσωπικό.

Η έρευνα πραγματοποιήθηκε με κατάλληλο σκάφος στη θάλασσα, ώστε να πληροί τις τεχνικές προδιαγραφές του έργου, με χωρητικότητα μέχρι και 10 ατόμων, όπου συμμετείχαν ειδικοί επιστήμονες και άλλο προσωπικό.

Το όλο έργο συγχρηματοδοτείται από το Ευρωπαϊκό Ταμείο Θάλασσας και Αλιείας (ΕΤΘΑ) 2014-2020 κατά εβδομήντα πέντε τοις εκατό (75%) και από εθνικούς πόρους κατά είκοσι πέντε τοις εκατό (25%).

Tursiops truncatus

Πηγή: philenews / ΚΥΠΕ